***MARGELIS***

TRAVEL SERVICES & COACH OPERATOR

 ΣΑΤΩΒΡΙΑΝΔΟΥ 3 – ΠΑΤΡΑ, 262 23

ΤΗΛ: 2610222350 & 2610278259

e-mail: info@margelis.eu [www.margelis.eu](http://www.margelis.eu)

**Αγίου Πνεύματος στην ΚΑΣΤΟΡΙΑ – ΠΡΕΣΠΕΣ –**

**Εθνικό Πάρκο Συμφιλίωσης ΓΡΑΜΜΟΥ**

**3 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **07/06** | **09/06** |

**1η ΗΜΕΡΑ: ΠΑΤΡΑ – ΚΑΣΤΟΡΙΑ**

Συγκέντρωση των εκδρομέων στη πλατεία Τριών Συμμάχων (στο κάτω μέρος στην Όθωνος Αμαλίας) και στις 07:00 αναχωρούμε μέσω Ιόνιας – Εγνατίας Οδού για την Καστοριά. Είναι πιο γραφική πόλη της Δυτικής Μακεδονίας, χτισμένη σε μια μικρή χερσόνησο στη δυτική όχθη της λίμνης Ορεστιάδας. Χαρακτηριστικό της πόλης είναι οι 70 Βυζαντινές εκκλησίες, Βυζαντινή Μονή Μαυριώτισας σε μία θαυμάσια τοποθεσία στην όχθη της λίμνης και τα εντυπωσιακά αρχοντικά στη περιοχή Ντολτσό. Τακτοποίηση στο ξενοδοχείο και ελεύθερος ο υπόλοιπος χρόνος της ημέρας σας για να περπατήσετε την παραλίμνια διαδρομή.

**2η ΗΜΕΡΑ: ΚΑΣΤΟΡΙΑ (ΜΕΛΑΣ - ΚΟΡΕΣΤΕΙΑ - ΠΡΕΣΠΕΣ)**

Ημερήσια εκδρομή στις ακριτικές περιοχές της Φλώρινας. Θα αναχωρήσουμε για το χωριό Μελάς, όπου θα επισκεφθούμε το Μουσείο Παύλου Μελά. Στην ίδια περιοχή θα δούμε τα Κορέστεια, «τα πλίνθινα χωριά» που συνθέτουν ένα κινηματογραφικό σκηνικό βγαλμένο από διαφορετικό χωροχρόνο. Συνεχίζουμε τη διαδρομή μας για τις λίμνες Πρέσπες. Πρόκειται για μια περιοχή ασύγκριτης ομορφιάς με πλούσια βλάστηση, φιλοξενεί πολλά είδη σπάνιων πουλιών, συγκεντρώνει το ενδιαφέρον διεθνών επιστημονικών ινστιτούτων και έχει χαρακτηρισθεί Εθνικός Δρυμός. Στα 850 μ. πάνω από την επιφάνεια της θάλασσας, με όχθες αλλού απόκρημνες και βραχώδης και αλλού σκεπασμένες με πυκνές καλαμιές, προσφέρουν ένα σπάνιο θέαμα. Θα επισκεφθούμε τη Μικρή Πρέσπα με τον Άγιο Αχίλλειο όπου θα περπατήσουμε σε μια πλωτή πεζογέφυρα μήκους 650 μ. Συνεχίζουμε για το χωριό Ψαράδες στη Μεγάλη Πρέσπα. Ελεύθερος για γεύμα και μια βαρκάδα στη λίμνη. Επιστροφή στη Καστοριά στο απόγευμα.

**3η ΗΜΕΡΑ: ΚΑΣΤΟΡΙΑ – ΠΑΡΚΟ ΕΘΝΙΚΗΣ ΣΥΜΦΙΛΙΩΣΗΣ ΓΡΑΜΜΟΥ – ΚΟΝΙΤΣΑ – ΠΑΤΡΑ**

Πρωινή αναχώρηση για την περιοχή του Γράμμου, με την απαράμιλλη φυσική ομορφιά, τη σπάνια και πλουσιότατη χλωρίδα και πανίδα, ένα από τα πιο επιβλητικά και ελκυστικά τοπία της Ελλάδας. Σε αυτή την περιοχή χτύπησε την πόρτα της Ελλάδας ο Β΄ Παγκόσμιος Πόλεμος. Εδώ γράφτηκαν σελίδες ηρωισμού στο έπος του ’40 και κατόπιν στην Εθνική Αντίσταση. Εδώ εκτυλίχτηκαν όμως και οι σκληρότερες και πιο αιματηρές μάχες του ελληνικού Εμφυλίου. Το Πάρκο Εθνικής Συμφιλίωσης, με τους εκθεσιακούς χώρους και τις ερευνητικές υποδομές, έχει στόχο να αποτυπώσει το παρελθόν και να βοηθήσει στην κατανόησή του, ειδικότερα στις νεότερες γενιές, που πρέπει να γνωρίζουν τις συμπληγάδες που πέρασε ο λαός μας, μέχρι να δημιουργήσει και να τους κληροδοτήσει την Ελλάδα του σήμερα, μια χώρα στην οποία η ειρήνη και η δημοκρατία έχουν ριζώσει αμετάκλητα. Παράλληλα, έχει στόχο να αναδείξει τον περιβαλλοντικό πλούτο του Γράμμου, εστιάζοντας στις δυνατότητες του παρόντος και στη δυναμική του μέλλοντος και θέτοντας στόχους ανάπτυξης με την προσοχή και ευαισθησία που δικαιούται ο πανέμορφος αυτός ορεινός όγκος. Αυτή η διπλή λειτουργία του Πάρκου, θέλει συμβολικά να γεφυρώσει το χτες με το αύριο και να λειτουργήσει ως ένα πεδίο όπου η οδύνη του παρελθόντος δίνει τη θέση της στην ελπίδα για το μέλλον. Στην συνέχεια θα αναχωρήσουμε για την Κόνιτσα. Είναι αμφιθεατρικά χτισμένη στην πλαγιά του βουνού Τραπεζίτσα κι έχει θέα την πεδιάδα της Κόνιτσας, όπου συναντώνται τρεις ποταμοί: Βοϊδομάτης, Αώος και Σαραντάπορος. Στην κεντρική πλατεία της Κόνιτσας, δεσπόζει ο ναός του Αγίου Νικολάου. Το σκηνικό της πόλης συνθέτουν τα παραδοσιακά πέτρινα κτίσματα, τα παλαιά αρχοντικά, τα πλακόστρωτα στενά, οι εκκλησίες και τα μοναστήρια που δίνουν τη δική τους ιδιαιτερότητα σε ολόκληρη την περιοχή. Στον ελεύθερο σας χρόνο μπορείτε να επισκεφθείτε το σπίτι όπου έζησε τα νεανικά του χρόνια ο Άγιος Παίσιος. Το απόγευμα θα αναχωρήσουμε για τη Πάτρα. Άφιξη στη Πάτρα το βράδυ.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Σε δίκλινο ή τρίκλινο** **δωμάτιο** | **Σε Μονόκλινο δωμάτιο** |
| Για κρατήσεις που θα γίνουν έως 07/05 με προκαταβολή  | 195 € | 245 € |
| Για κρατήσεις που θα γίνουν από τις 08/05 | 210 € | 260 € |

**ΠΕΡΙΛΑΜΒΑΝΟΝΤΑΙ**

* Διαμονή στο πολυτελές ξενοδοχείο **ESPEROS PALACE 4\* Superior** με πρωινό σε μπουφέ
* Μεταφορά / περιηγήσεις με πούλμαν σύμφωνα με το πρόγραμμα
* Αρχηγός – συνοδός

**ΣΗΜΕΙΩΣΕΙΣ:**

* **Προκαταβολή για κράτηση θέσης 70 €. Εξόφληση έως 03/06**
* Δεν περιλαμβάνονται: o φόρος διαμονής και ότι ρητά δεν αναφέρεται.
* Το πρόγραμμα είναι ενδεικτικό και ενδέχεται να υπάρξουν τροποποιήσεις ως προς τη σειρά του προγράμματος.
* Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος.

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 21 – 11 ημέρες πριν την έναρξη της εκδρομής παρακρατείται η προκαταβολή, σε διάστημα από 10 – 3 ημέρες το 50% της αξίας της εκδρομής και από 2 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.